
РЕПУБЛИКА БЪЛГАРИЯ
Министерство на околната среда и водите
Регионална инспекция по околната среда и водите - Пловдив

УТВЪРЖДАВАМ:


ДОКЛАД 
за извършена комплексна проверка 

На основание: План за контролна дейност за 2026 г. на РИОСВ – Пловдив, утвърден от Министъра на околната среда и водите и Заповед № №РД-271 от 06.08.2026г. на Директора на РИОСВ-Пловдив

Дата на извършване на проверката: 25.08.2026 г.

Обект:  Площадка за съхраняване на опасни и неопасни отпадъци.
с местонахождение: с. Цалапица, област Пловдив, община Родопи, УПИ 78029.344.1412, м. «Край село», УПИ III 344.1412 с площ  2737 кв. м.
собственост на: "Ековерс Прайм" ЕООД, ЕИК 207139257, седалище и адрес на управление - с. Калековец, ул. Република  1, община Родопи, област Пловдив.

I. Цел на проверката:
Основна цел на проверката е установяване на нивото и степента на съответствие на дейността в обекта с изискванията на екологичното законодателство по компоненти и фактори, както следва – „Управление на отпадъците„ „Атмосферен въздух“ и „Екологична отговорност“ (Закон за управление на отпадъците, Закон за чистотата на атмосферния въздух и Закон за отговорността за предотвратяване и отстраняване на екологични щети). 
	
II. Проверени инсталации:
Основна дейност на обект - „Площадка за съхраняване на опасни и неопасни отпадъци“, с. Цалапица, където се извърши проверка на:
· Места, съдове и зони за съхранение  на отпадъци
· Документация, която операторът следва да води, съгласно нормативните изисквания


III. Констатации от проверката по компоненти и фактори:
	
По фактор „Отпадъци“
За извършване на дейност R13 на опасни и неопасни отпадъци дружеството притежава издадено от Директора на РИОСВ-Пловдив решение №09-ДО-1204-00 от 16.12.2025г. Притежава утвърдени от Директора на РИОСВ-Пловдив работни листове за класифициране на отпадъци, съгласно изискванията на Наредба №2/2014г. за класификация на отпадъците (Обн. ДВ бр. 66 от 08.08.2014г., с посл. изм. и доп.). За транспортиране на отпадъци дружеството притежава издаден от Директора на РИОСВ-Пловдив, регистрационен документ с №09-РД-935-00/15.11.2023г.
Отчетността се води в електронната система Национална информационна система „отпадъци“ (НИСО) редовно по съответните приложения на Наредба №1 от 4.06.2014г. за реда и образците, по които се предоставя информация за дейностите по отпадъци, както и реда за водене на публични регистри (Обн. ДВ. бр. 51 от 20 Юни 2014, с посл. изм. и доп.). Годишните отчети за 2025г. касаещи отпадъци  изготвени, съгласно приложенията на Наредба №1 от 4.06.2014г. за реда и образците, по които се предоставя информация за дейностите по отпадъци, както и реда за водене на публични регистри са в статус „подписани и подадени“ в НИСО.
При извършен обход на място се установи, че има места и съдове обозначени с табели, съгласно изискванията на Наредба №2/2014г. за класификация на отпадъците. Площадката е оградена, охраняема с необходимата за дейността инфраструктура и покритие от бетон. Разположени са съдове, обособени са места, зони за разделното събиране на различните по вид отпадъци, обозначени с табели за съответния вид отпадък. Приетите опасни отпадъци се съхраняват в метални съдове с ограничен достъп. На площадката са осигурени абсорбенти, използвани за ограничаване на евентуални разливи. Всички отпадъци се предават за последващо третиране или оползотворяване въз основа на писмени договори на лица притежаващи съответният документ и в тази връзка се представи договор с лица притежаващи документ по чл. 35 от ЗУО.

По компонент „Атмосферен въздух“
В обекта е разрешена дейност по съхранение на опасни и неопасни отпадъци, съгласно издаден разрешителен документ по ЗУО. В обекта не се извършва третиране на отпадъци. Извърши се обход, при който се констатира, че в имота се ползват под наем – сгради и открита площадка. Не са налични и не са монтирани инсталации – съоръжения/машини за третиране на отпадъци. Течните опасни отпадъци се съхраняват в затворени съдове. В обекта не се експлоатират неподвижни източници на емисии в атмосферния въздух. Не се констатира наличие на миризма в района на площадката. 

По „Екологична отговорност“
За извършваната дейност, а именно съхранение на опасни и неопасни отпадъци, е издаден разрешителен документ съгласно  ЗУО и съответно попада в т. 2 от Приложение № 1 към чл. 3, ал. 1 от Закон за отговорността за предотвратяване и отстраняване на екологични щети (ЗОПОЕЩ). Извърши се обход в района на площадката, при който не се констатира наличие на разливи и замърсявания. При извършената проверка не се представи Собствен оценка за възможни случаи на непосредствена заплаха за екологични щети и за случаи на причинени щети, със съдържание съгласно Приложение №1 от Наредба № 1 от 29.10.2008 г. за вида на превантивните и оздравителните мерки в предвидените случаи от Закона за отговорността за предотвратяване и отстраняване на екологични щети и за минималния размер на разходите за тяхното изпълнение

IV. Предписания, срокове за изпълнение, отговорници:  На дружеството е дадено едно предписание – да се представи в РИОСВ-Пловдив, Собствен оценка за възможни случаи на непосредствена заплаха за екологични щети и за случаи на причинени щети, със съдържание съгласно Приложение №1 от Наредба № 1 от 29.10.2008 г. за вида на превантивните и оздравителните мерки в предвидените случаи от Закона за отговорността за предотвратяване и отстраняване на екологични щети и за минималния размер на разходите за тяхното изпълнение.

V. Съответствие, последващ контрол. Предписанието е изпълнено в срок.
   





                4000, гр. Пловдив,  бул. “Марица” №122, тел.,факс 032 628994 в. 101[image: ]

            Зелен телефон 032 643245, e-mail: riosv@plovdiv.riew.gov.bg;  https://plovdiv.riew.gov.bg
                4000, гр. Пловдив,  бул. “Марица” №122, тел.,факс 032 628994 в. 101[image: ]

            Зелен телефон 032 643245, e-mail: riosv@plovdiv.riew.gov.bg;  https://plovdiv.riew.gov.bg

3/3
image1.emf
X

ИВАЙЛО ЙОТКОВ

Директор на РИОСВ - Пловдив

